27/11/2019 | Administración LocalMunicipal
Ferrol
Participación
Bases reguladoras específicas para a concesión de subvencións a entidades veciñais do concello de Ferrol do ano 2019

ANUNCIO O Pleno do Concello de Ferrol aprobou con data 21 de novembro de 2019 as Bases reguladoras específicas para a concesión de subvencións a entidades veciñais do Concello de Ferrol do ano 2019, que se transcriben de seguido: BASES REGULADORAS ESPECÍFICAS PARA A CONCESIÓN DE SUBVENCIÓNS A ENTIDADES VECIÑAIS DO CONCELLO DE FERROL DO ANO 2019 Base 1.- LIÑAS ESTRATÉXICAS O Concello de Ferrol ten entre as súas prioridades o apoio ás entidades veciñais do noso Concello como motores e garantes da participación cidadá efectiva, así como contribuír a impulsar as relacións humanas e sociais entre a veciñanza dos barrios e parroquias. Base 2.- RÉXIME XURÍDICO O marco normativo destas bases estará constituído polas seguintes disposicións legais que se nomean a continuación, así como polas súas normas de desenvolvemento, e cantas outras normas legais ou regulamentarias conteñan prescricións relativas ás subvencións ou sexan susceptibles de producir efectos no devandito ámbito: - Lei 7/1985, do 2 de abril, reguladora das bases de réxime local e o R. d. 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. - Lei 5/1997, do 22 de xullo, de administración local de Galicia. - Lei 38/2003, do 17 de novembro, xeral de subvencións, xunto co R. d. 887/2006, do 21 de xullo, polo que se aproba o seu regulamento. - Lei 9/2007, do 13 de xuño, de subvencións de Galicia. - Lei 39/2015, do 1 de outubro, do procedemento administrativo común das administracións públicas. - Ordenanza Xeral de Subvencións do Concello de Ferrol. - Bases de execución do orzamento municipal en vigor. Base 3.- OBXECTO E FINALIDADE A través destas bases, o Concello de Ferrol establece as normas específicas no marco da Ordenanza Xeral de subvencións deste Concello (BOP da Coruña núm 200 de data 21/10/2019), para regular o acceso a subvencións públicas, en réxime de concorrencia competitiva, daquelas entidades veciñais que teñan sede no termo municipal de Ferrol destinadas á realización de actividades e programas de interese xeral e gastos ordinarios de funcionamento necesarios para o cumprimento dos seus fins propios. Para os efectos das presentes bases establécense as seguintes liñas de axudas: Base 4.- EXCLUSIÓNS Quedarán excluídas as seguintes actividades e gastos: 1) As que obteñan subvención por parte doutra concellería do Concello de Ferrol e as que pola súa natureza ou obxectivo poidan acollerse a outras convocatorias de subvencións realizadas polo Concello de Ferrol.2) Aquelas que a xuízo da Comisión Avaliadora da concesión de subvencións prevista nas presentes bases teña escasa relevancia ou carezan de interese xeral.3) As actividades nas que estea excluída a participación de persoas “non socias” da entidade.4) As actividades que requiran un desprazamento fóra da cidade ou teñan coma finalidade un interese comercial.5) O pagamento de cotas de afiliación a federacións ou a outras entidades, así como os gastos orixinados pola adquisición de xornais, revistas ou subscricións a canles de televisión por pago.6) As que teñan carácter discriminatorio de calquera tipo ou non favorezan a igualdade de oportunidades entre homes e mulleres.7) As viaxes de ocio e os gastos de manutención realizados por persoal das entidades.8) As actividades de carácter confesional, nin as festas patronais nin as de carácter gastronómico, agás aquelas que teñan como obxectivo a promoción e recuperación da cultura tradicional como son San Xoán, Entroido e Magosto.9) Non serán subvencionables os gastos propios da hostalería, nin produtos alimenticios, nin bebidas alcohólicas. Só nas festas tradicionais de San Xoán, Entroido e Magosto admitiranse gastos de produtos alimenticios típicos destas actividades. Base 5- CRÉDITO PRESUPOSTARIO E CONTÍA MÁXIMA DA SUBVENCIÓN. O crédito presupostario asignado establecese con cargo á partida orzamentaria 02103-9241-480.00 do presuposto municipal do exercicio 2019 é de 100.000,00 €. O importe total do crédito presupostario distribuirase entre as liñas de axudas do seguinte xeito e cos seguintes coeficientes máximos de financiamento: (1) O importe total da subvención concedida con cargo á Liña 1 a cada entidade beneficiaria non poderá superar en ningún caso o límite de 7.000,00 €. (2) Só poderán solicitar esta axuda aquelas entidades que opten á Liña 1 e, en ningún caso, poderá superar o 20% do importe total da subvención concedida na dita liña. (3) No caso de aquelas entidades que teñan que sufragar con recursos propios os gastos de subministro de enerxía eléctrica dos locais sociais, ben cando sexan de titularidade da entidade veciñal, ou ben cando sexan alugados ou cedidos, esta axuda poderá chegar ata o 100% sempre que os créditos presupostados así o permitan. No suposto de que se produza un sobrante de crédito sen outorgar nalgunha das dúas liñas, esta poderase destinar a incrementar o importe da outra liña que así o requira. Base 6.- ENTIDADES BENEFICIARIAS DAS AXUDAS. REQUISITOS E OBRIGAS 6.1.- Entidades beneficiarias: Poderán concorrer a estas subvencións todas as asociacións veciñais, as federacións e as agrupacións de asociacións veciñais que cumpran os requisitos e as finalidades reflictidos nestas bases e que fomenten a participación entre os veciños e as veciñas con ámbito de actuación no termo municipal do Concello de Ferrol.6.2.- Requisitos: Poderán acollerse a estas subvencións todas as entidades veciñais do Concello de Ferrol que cumpran os seguintes requisitos: · Figurar inscritas no Rexistro Municipal de Entidades Cidadás do Concello de Ferrol con anterioridade á publicación da convocatoria e ter actualizados os seus datos no citado Rexistro. · Ter os estatutos adaptados a Lei orgánica 1/2002, do 22 de marzo, reguladora do dereito de asociación. · Estar ao corrente das súas obrigas fiscais coa Axencia Estatal da Administración Tributaria, e co Concello de Ferrol, e das súas obrigas coa Tesourería Xeral da Seguridade Social. · Non estar incursas as entidades ou as persoas que posúen a súa representación legal en ningunha das prohibicións para obter a condición de beneficiaria das subvencións previstas no artigo 13 da Lei 38/2003, do 17 de novembro, xeral de subvencións. · Ter debidamente xustificados os gastos correspondentes a subvencións concedidas e percibidas con anterioridade dende a Concellería de Participación do Concello de Ferrol, así como non ter aberto ningún procedemento de reintegro das cantidades percibidas por algunha das causas previstas no artigo 37 da Lei 38/2003, xeral de subvencións.6.3.- Obrigas: Os beneficiarios das subvencións estarán obrigados ao cumprimento das disposicións que sinala o artigo 14 da Lei 38/2003, do 17 de novembro, xeral de subvencións e as que especificamente se relacionan a continuación: · Cumprir co obxectivo das actividades obxecto da subvención. · Xustificar o cumprimento da finalidade da actividade obxecto da concesión da subvención. · Someterse ás actuacións de comprobación dos servizos correspondentes por razón da materia e ás de control financeiro que correspondan á Intervención xeral do Concello de Ferrol e entregar a información que se lles requira. · Comunicarlle ao Concello a solicitude de obtención doutras subvencións, axudas, ingresos ou recursos que financien as actividades subvencionadas. Esta comunicación deberá efectuarse cando se realice a solicitude ou se coñeza a concesión e, en todo caso, con anterioridade á xustificación da subvención que se conceda. · Non modificar a programación das actividades sen coñecemento e autorización expresa do Concello. · Facer constar en toda a publicidade e difusión das actividades subvencionadas a colaboración do Concello de Ferrol. · Empregar o idioma galego tanto na publicidade como nos programas e actividades. · Facilitar canta información puidese ser requirida polo Consello de Contas de Galicia e polo Tribunal de Contas do Estado. Base 7.- GASTOS SUBVENCIONABLES 7.1.- LIÑA 1.- Actividades e programas que favorezan a participación dos veciños e veciñas dos barrios e parroquias. Consideraranse gastos subvencionables os que de maneira indubidable respondan á natureza da actividade subvencionada. Serán subvencionables os gastos correntes necesarios para o desenvolvemento das actividades de interese xeral para a cidadanía que se realicen entre o 1 de xaneiro de 2019 e o 31 de decembro de 2019 e que se encadren nalgún destes bloques: Entenderase por gastos correntes os seguintes: O importe total da subvención concedida con cargo á Liña 1 a cada entidade beneficiaria non poderá superar en ningún caso o límite de 7.000,00 €. 7.2.- LIÑA 2.- Gastos ordinarios de funcionamento necesarios para o cumprimento dos fins propios das entidades veciñais. Serán subvencionables nesta liña os seguintes gastos: A) Gastos de xestión, comunicación e mantemento da entidade Poderanse incluír como gastos de xestión, comunicación e mantemento os seguintes: Os gastos de xestión, comunicación e mantemento non poderán en ningún caso superar o 20 % do importe total da subvención concedida con cargo a Liña 1. B) Gastos de enerxía eléctrica: Naqueles casos nos que os gastos derivados do subministro de enerxía eléctrica do local social sexan sufragados con recursos propios da entidade veciñal, ben cando o local social sexa de titularidade da mesma ou ben cando sexa alugado ou cedido, esta axuda poderá chegar ata o 100% sempre que os créditos presupostados así o permitan, co obxecto de romper así cunha dinámica de discriminación histórica con respecto a outras entidades veciñais que non teñen que facer fronte a este tipo de gastos por estar a ocupar locais de titularidade municipal, xa que o Concello nestes casos faise cargo directamente deste tipo de gastos consonte ao previsto no Regulamento de cesión de locais municipais. Excepcionalmente os gastos derivados da subministración de enerxía eléctrica que poden ser obxecto de subvención corresponderanse con aqueles que foron aboados pola entidade no período comprendido entre o 01/01/2018 e o 31/12/2018.7.3.- Gastos que non son obxecto de subvención Non serán obxecto de subvención: - O pagamento de cotas de afiliación a federacións ou a outras entidades, así como os gastos orixinados pola adquisición de xornais, revistas ou subscricións a canles de televisión por pago. - Os gastos de viaxes de ocio e os gastos de manutención realizados por persoal das entidades. - Gastos inventariables: mobles, equipamentos informáticos, etc. - Gastos propios de hostalería, nin produtos alimenticios, nin bebidas alcohólicas, agás os produtos alimenticios típicos das actividades de celebración de San Xoán, Entroido e Magosto. Base 8.- SOLICITUDES E DOCUMENTACIÓN 8.1.- Solicitudes: As entidades interesadas deberán presentar a solicitude que figura no ANEXO I, asinada polo/a representante da entidade. O/A representante deberá ser designado/a pola entidade veciñal nunha reunión da xunta directiva onde se acorde solicitar a subvención.8.2.- Documentación: A documentación que se achegará será a seguinte: – Modelo normalizado de solicitude dirixida á Alcaldía do Concello de Ferrol. (ANEXO I). – Certificación do número de socios/as activos/as da entidade. – Certificación acreditativa do acordo de solicitude. – Declaración de estar inscrita no Rexistro Municipal de Entidades Cidadás do Concello de Ferrol. – Certificación do nomeamento do/a representante para as relacións da entidade co Concello. (Debe achegar copia compulsada do DNI do/da representante). – Certificación do compromiso de facer constar a colaboración do Concello de Ferrol en toda a publicidade e difusión das actividades subvencionadas, así como no material empregado nas mesmas (camisetas, trofeos, bolsas.) adquirido coa subvención, inserindo en todo o material publicitario o logo institucional do concello. – Certificación do compromiso de obter licenzas e autorizacións preceptivas para o desenvolvemento das actividades. – Acreditación da delegación da Presidencia (en caso de que exista) na que se especifique o alcance da dita delegación (presentación das solicitudes de subvencións e sinatura de toda a documentación necesaria para a súa tramitación). A dita acreditación realizarase mediante acordo da Xunta Directiva, poder notarial ou calquera medio válido de acreditación en dereito. – No caso de que algunha das actividades que execute a entidade solicitante implique o contacto habitual con menores, declaración responsable de que o persoal que presta servizos no desenvolvemento das actividades obxecto da subvención, cumpre os requisitos previstos no artigo 13 da Lei 26/2015, de 28 de xullo, de modificación do sistema de proteción á infancia e á adolescencia. No caso de que ningunha das actividades que execute a entidade solicitante implique o contacto habitual con menores, deberá acreditalo de forma expresa mediante unha declaración responsable. – Documento explicativo da actividade que se vai a realizar (memoria de actividade). Según modelo do ANEXO I. – Declaración de non ter obrigas pendentes coa Facenda estatal, a Facenda local e coa Seguridade Social. No suposto de solicitude de concesión de subvención superior a 3000 €, a persoa ou entidade beneficiaria afectada deberá presentar os correspondentes certificados oficiais. – Declaración de non estar incursa a persoa ou entidade beneficiaria nas causas de incompatibilidade ou incapacidade para ser beneficiarias ou percibir subvencións da Administración pública, dispostas no artigo 13 da Lei xeral de subvencións 38/2003, de 17 de novembro. – Calquera outra documentación, compromisos ou manifestacións que se especifiquen na convocatoria correspondente. No caso de que algunha desta documentación xa estea en posesión do órgano xestor da subvención non será preciso entregala de novo, agás que se produza algún cambio na mesma. Deberá indicarse esta situación coa solicitude mediante unha declaración responsable de que a documentación xa está en posesión do órgano xestor e non sufriu variación ningunha. O Concello de Ferrol poderá solicitar, se o considera oportuno para a resolución do procedemento, calquera outros documentos que estime conveniente, así como a comprobación dos datos recollidos na solicitude. Só se poderá solicitar axuda para un máximo de 10 actividades a desenvolver pola entidade solicitante, que deberán priorizalas do 1 ao 10 no momento de efectuar a solicitude de axuda. Cada actividade para a que se solicite axuda deberá estar perfectamente definida, debendo facer constar na memoria os seguintes parámetros: - Denominación da actividade. - Descrición da actividade - Lugar e datas de realización. - Orzamento da actividade onde faga constar o seu custo económico. - % da axuda solicitada que como máximo poderá ser do 80 %, sendo por conta da entidade un mínimo de cofinanciamento do 20%. Detallar outros ingresos ou subvencións que tamén financien a actividade subvencionada (indicando, de ser o caso, o importe e a procedencia). Base 9.- LUGAR, PRAZO DE PRESENTACIÓN DE SOLICITUDES E MODELO DE SOLICITUDE 9.1.- Lugar de presentación: As solicitudes acompañadas da documentación reflictida na base 8.2 poderán presentarse nas oficinas de rexistro do Concello ou en calquera outros rexistros ou oficinas ás que se refire o artigo 16.4 da Lei 39/2015, do 1 de outubro, do procedemento administrativo común das administracións públicas.9.2.- Prazo de presentación: O prazo de presentación de solicitudes será de cinco días hábiles contados a partir do día seguinte ao da data de publicación dun extracto da convocatoria no Boletín Oficial da Provincia (BOP). 9.3.- Modelo de solicitude: O modelo de solicitude (ANEXO I) estará a disposición dos interesados nas oficinas do Rexistro Xeral do Concello, no negociado de Participación Cidadá e tamén poderá descargarse dende a web municipal www.ferrol. gal. Base 10.- PROCEDEMENTO DE TRAMITACIÓN DAS SOLICITUDES 10.1.- Calificación das solicitudes O negociado de Participación Cidadá, órgano instructor do procedemento revisará os expedientes de solicitude e verificará que conteñen toda a documentación esixida. Se estivese incompleta ou defectuosa, requerirase ao solicitante para que no prazo de dez días hábiles achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude, consonte ao previsto no artigo 68 da Lei 39/2015, do 1 de outubro, do procedemento administrativo común das administracións públicas. O procedemento para a concesión das subvencións axustarase ao establecido na Lei 39/2015, do 1 de outubro, do procedemento administrativo común das administracións públicas, na Lei 9/2007, do 13 de xuño, de subvencións de Galicia e nas disposicións aplicables da Lei 38/2003, do 17 de novembro, xeral de subvencións e no Real decreto 887/2006, do 21 de xullo polo que se aproba o regulamento da citada Lei 38/2003, e na Ordenanza Xeral de Subvencións do Concello de Ferrol.10.2.- Valoración das solicitudes A valoración das solicitudes corresponderalle a un órgano colexiado, denominado Comisión de Valoración, o cal será o encargado de formular a proposta de concesión ao órgano concedente a través do órgano instrutor. A Comisión de Valoración que se constituirá para o efecto e estará integrada por: Presidencia: A concelleira delegada da Área de Servizos, Obras, Medio Ambiente, Zona Rural e Participación Cidadá ou concelleiro/a no/na que delegue. Vogais: un/unha representante de cada grupo municipal. Un/unha técnico/a da Área de Participación. Secretario/a: Un/unha funcionario/a do Negociado de Participación e Comunicación, que actuará con voz e sen voto. A Comisión de Valoración, trala avaliación das solicitudes presentadas de acordo cos criterios fixados nestas bases, emitirá un informe no que se concretará o resultado da mesma. Base 11.- CRITERIOS DE VALORACIÓN E CONTÍA DA SUBVENCIÓN. Os criterios de valoración son os seguintes: Puntuación máxima: 100 puntos A inconcreción da actuación ou falta de detalle do gasto das actividades non será valorada e, polo tanto, non subvencionable. A entidade beneficiaria deberá asumir unha porcentaxe mínima de cofinanciamento (20%). Asignaranse en función dos criterios de valoración puntuacións por cada unha das actividades ou programas propostos. A selección das peticións e a contía das subvencións determinarase logo da consideración das actividades que se van realizar ponderando os criterios de valoración descritos anteriormente, asignando mais financiamento a aquelas actividades que sexan máis prioritarias para as entidades solicitantes e que obteñan maior puntuación e diminuindo proporcionalmente a contía da axuda ao diminuir o nivel de prioridade da actividade e en función da puntuación obtida. O concello de Ferrol só poderá subvencionar como máximo o 80 % do importe de cada proxecto ou actividade. Se a entidade recibe outras subvencións ou axudas, ingresos ou recursos para financiar esas actividades (outorgadas por outras administracións, entidades privadas ou particulares), deberá acreditarse que a suma da subvención municipal e esas posibles axudas, subvencións ou recursos non superen o 100 % do importe da actividade subvencionada. Base 12.- RESOLUCIÓN E NOTIFICACIÓN A concesión das subvencións será aprobada por resolución da concelleira delegada da Área de Servizos, Obras, Medio Ambiente, Zona Rural e Participación Cidadá trala formulación da proposta de concesión realizada pola unidade administrativa encargada da instrucción á vista do informe da comisión avaliadora. As subvencións concedidas notificaranse aos interesados de conformidade co disposto no art.40 da Lei 39/2015 e publicaranse no taboleiro de anuncios do Concello de Ferrol da páxina web www.ferrol. gal, así como na BDNS. A resolución de concesión poñerá fin á vía administrativa, para os efectos da interposición dos recursos administrativos que procedan relizarase de conformidade co disposto na Lei 39/2015, de 1 de outubro, do procedemento administrativo común das administracións públicas. Base 13.- XUSTIFICACIÓN E PAGAMENTO 13.1.- Prazo de xustificación. O prazo para a xustificación das subvencións rematará o 31 de marzo de 2020. No caso de que a documentación xustificativa fora incorrecta ou insuficiente darase un prazo de 10 días para a súa enmenda. Transcorrido o dito prazo sen que a entidade interesada atenda o requirimento, entederase que desiste da súa petición, ditando resolución neste sentido que será notificada á entidade beneficiaria.13.2.- Pagamento anticipado, réxime xurídico - Realizarase o pago anticipado do 100% do importe concedido, que suporá a entrega de fondos con carácter previo á xustificación como financiación necesaria para poder levar a cabo as actuación inherentes á subvención. - O rexime de garantía quedará establecido a través da retención á entidade beneficiaria do 50% do importe da subvención concedida. - O importe a xustificar será o 100% do gasto executado (importe da subvención + importe do cofinanciamento). - No caso de que o importe xustificado sexa unha cantidade inferior á que se deba xustificar, o importe que aboará o Concello de Ferrol establecerase mediante unha equivalencia proporcional. - No caso de que se xustifique un gasto inferior ao 50% nas actividades subvencionadas, non se considerará cumprida a finalidade básica da subvención, polo que non se aboará cantidade ningunha nas ditas actividades. - O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas ou de particulares, supere o custo da actividade ou investimento desenvolvido pola entidade beneficiaria. - Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou privadas, poderá dar lugar á modificación da resolución de concesión.13.3.- Documentación xustificativa. Para a xustificación da subvención, as entidades beneficiarias deberán presentar nas oficinas de rexistro do Concello ou en calquera outros rexistros ou oficinas ás que se refire o artigo 16.4 da Lei 39/2015, do 1 de outubro, do procedemento administrativo común das administracións públicas, o formulario ANEXO II asinado polo/a representante da asociación designado/a para a tramitación da subvención. Xunto co formulario indicado entregará a seguinte documentación: - Memorias asinadas polo/a representante da entidade das actividades subvencionadas, xustificativas do cumprimento do obxecto da subvención concedida indicando cando menos: a) As actividades realizadas (datas, lugares, descrición das mesmas.). b) Persoas beneficiarias. c) Resultados obtidos. d) Mostra, de ser o caso, da publicidade que se fixo das actividades (publicacións, folletos, revistas, carteis, etc) ou ben reportaxe fotográfica das mesmas. - Facturas orixinais ou documentos de valor probatorio equivalente no tráfico xurídico mercantil ou con eficacia administrativa polo importe total de subvención concedida, ao abeiro do establecido no artigo 30.3) da Lei 38/2003, do 17 de novembro, xeral de subvencións e o seu regulamento de desenvolvemento, nas que se inclúa a seguinte dilixencia asinada polo/a responsable da entidade beneficiaria, con identificación do seu nome e apelidos: “ Dilixencia: En cumprimento da Lei 38/2003 esta factura foi utilizada como xustificante de gasto para a obtención dunha subvención da área de Participación do Concello de Ferrol do ano 2019 ”. Poderase xustificar con copias compulsadas das mesmas. - Xustificantes de pagamento das facturas ou documentos de valor probatorio equivalente no tráfico xurídico mercantil ou con eficacia administrativa (No caso do pagamento por transferencia bancaria: xustificante bancario; no caso do pagamento por cheque: extracto bancario e copia da matriz do talón; no caso de transferencia electrónica: xustificante impreso co selo da entidade e extracto). - Certificacións de estar ao corrente no cumprimento das obrigas de carácter tributario, da Seguridade Social e dos tributos municipais. Conforme o artigo 24.4 do R. d. 887/2006, do Regulamento da Lei 38/2003, xeral de subvencións, a presentación da declaración responsable substituirá a estas certificacións naquelas subvencións nas que a contía a outorgar a cada entidade beneficiaria non supere o importe de 3.000 €. Base 14.- REVOGACIÓN (PERDA DO DEREITO Ó COBRO) E REINTEGRO DAS SUBVENCIÓNS Producirase a revogación do acto de concesión válidamente adoptado, coa conseguinte perda do dereito ao cobro total ou parcial da subvención no suposto de falta de xustificación ou de concorrencia de algunha das causas de reintegro previstas no artigo 37 da Lei 38/2003, xeral de subvencións, así como as que se contemplan no artigo 30 da Ordenanza Xeral de Subvencións do Concello de Ferrol. O procedemento de reintegro rexerase polo disposto na Lei 38/2003, Xeral de Subvencións, e no seu regulamento de desenvolvemento, así como no artigo 31 da Ordenanza Xeral de Subvencións do Concello de Ferrol. Base 15.- INCUMPRIMENTOS E SANCIÓNS De conformidade co disposto no artigo 70.3 do Regulamento da Lei de subvencións (Real decreto 887/2006, do 21 de xullo), transcorrido o prazo de xustificación sen que se teña recibido xustificación ningunha, a unidade xestora remitiralle un requerimento á entidade beneficiaria para que a presente no prazo improrrogable de quince días. A falta de xustificación da subvención neste prazo excepcional suporá a renuncia á subvención outorgada, así como a esixencia do reintegro e demáis responsabilidades dispostas na Lei Xeral de Subvencións. A presentación da xustificación neste prazo excepcional ou no período comprendido entre a finalización do prazo de xustificación e a notificación do prazo excepcional non eximirá á entidade beneficiaria das sancións que conforme á Lei xeral de subvencións lle correspondan previa incoación e tramitación do expediente sancionador correspondente segundo a seguinte gradación: · Atraso na presentación da xustificación ata un mes: sanción do 20% do importe da subvención co límite de 450 €. O prazo contarase dende o prazo máximo de xustificación. · Atraso na presentación da xustificación superior a un mes e ata tres meses: sanción do 30% do importe da subvención co límite de 800 €. O prazo contarase dende o prazo máximo de xustificación. · Atraso na presentación da xustificación superior a tres meses: sanción do 40% do importe da subvención co límite de 900 €. O prazo contarase dende o prazo máximo de xustificación. A tramitación do expediente de pagamento da subvención suspenderase durante a tramitación do expediente sancionador. Aplicarase a compensación para o cobramento da sanción. Base 16.- USO DA LINGUA GALEGA E DUNHA LINGUAXE NON DISCRIMINATORIA As comunicacións co Concello de Ferrol así como as difusións relativas ao obxecto destas subvencións deberán realizarse en galego en cumprimento da Ordenanza Municipal de Normalización Lingüística. Igualmente, empregarase unha linguaxe non discriminatoria nin excluínte do xénero feminino. Base 17.- RECURSOS E IMPUGNACIÓNS As presentes bases e cantos actos administrativos se deriven das mesmas poderán ser impugnados polos interesados nos términos establecidos na Lei 39/2015, de 1 de outubro, do procedemento administrativo común das Administracións Públicas. DISPOSICIÓN FINAL A participación na convocatoria supón a aceptación íntegra do contido destas bases reguladoras. Será de aplicación, en todo aquelo que non se regulase nestas bases, a Ordenanza Xeral de Subvencións do Concello de Ferrol (BOP nº200 de data 21/10/2019₎ e no seu defecto, na Lei 38/2003, de 17 de novembro, Xeral de Subvencións (BOE n.º 276, de 18 de novembro de 2003), na Lei 9/2007, de 13 de xuño, de Subvencións de Galicia (DOG» núm.121, de 25 de xuño de 2007), no Real Decreto 887/2006, de 21 de xullo, polo que se aproba o Regulamento da Lei Xeral de Subvencións (BOE n.º 176, de 25 de xullo de 2006) e demáis normativa concordante e de pertinente aplicación. O que se fai público para xeral coñecemento. Ferrol, 22 de novembro de 2019 A concelleira delegada da área de Servizos, Obras, Medio Ambiente, Zona Rural e Participación Cidadá (P. D. Resolución da Alcaldía de data 08/07/2019, BOP da Coruña nº 137, do 22/07/2019) Asdo.: Ana Lamas Villar